**Informasjon til lag og foreninger i Råde kommune, vedr. refusjon av kontingent/utstyr.**

 21.10.2024

***Råde kommune har satt av et eget tilskudd til lag og foreninger, hvor det kan søkes kommunen om å få dekke kontingenter og utstyr for barn fra familier som ikke har økonomi til det. Lag og foreninger skal aktivt opplyses om ordningen og de oppfordres til å inkludere alle og bidra til å forebygge virkningene av barnefattigdom.***

 Kriterier for å få tilskudd i henhold til barnefattigdom;

* Ønsker du delbetaling eller har utfordringer ved å betale, ta kontakt med …..(kontaktinfo), skal stå på alle fakturaer som utsendes fra organisasjoner/lag /foreninger til familier.
* Alle trenere/oppmenn/lagledere/instruktører/ledere skal se til at barn har det nødvendige utstyret for å bedrive aktiviteten uavhengig av økonomi. Det er essensielt at trenere/oppmenn/lagledere/instruktører/ledere har et godt samarbeid med foreldre, samt utviser både taktfullhet og skjønn når nødvendig utstyr skaffes i regi av organisasjonen.
* Fattigdom er et sårt og vanskelig tema for de som er berørt av det, både foreldre og barn. Organisasjoner/lag /foreninger bør ta hensyn til dette og behandle utstyrs og kontingentstøtte konfidensielt.
* Kravet for å få dekket refusjon er at organisasjonen selv fører regnskap for innkjøp av utstyr, samt regnskap for kontingenter som søkes dekt av tilskudd og kan fremlegge kvittering.
* Organisasjoner/lag /foreninger sender søknad om refusjon av utlegg til kulturkonsulenten, frist 30.11.24
* Organisasjoner/lag /foreninger må, for å kunne søke refusjon for utlegg i forhold til innkjøp av utstyr og kontingent ha gode rutiner i forhold til de overnevnte punktene.

 Organisasjoner/lag/foreninger oppfordres til å arbeide aktivt med at alle barn får muligheten til å bli med, uavhengig av økonomi.

Det er ønskelig å kartlegge hvilke tiltak organisasjoner/lag/foreninger selv har for å inkludere alle og at dette blir ført på søknadsskjemaet for refusjon.

 Søknadsskjema sendes ut til lag og foreninger, legges på hjemmesiden og kan også fås ved henvendelse til Kulturkonsulent Lene Utne (lene.utne@rade.kommune.no).

Med vennlig hilsen

Lene K. Utne

Leder Kultur og Fritid

Virksomhet Familie

Telefon  99598986